
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 106 

— 15 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός περιεχομένου, προθεσμίας και τρόπου υ¬ 
ποβολής της υπεύθυνης δήλωσης των Ελλήνων ε¬ 
κλογέων, που διαμένουν στο έδαφος των λοιπών 
Κρατών της Ευρωπαϊκής Ένωσης για την άσκηση 
του εκλογικού τους δικαιώματος στις εκλογές του 
Ευρωπαϊκού Κοινοβουλίου του Ιουνίου 1999. 1 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληρο¬ 
φοριακών Συστημάτων (ΚΕΠΥΟ) με σύμβαση μί¬ 
σθωσης έργου σύμφωνα με τις διατάξεις των άρ¬ 
θρων 681 κ.επ. του Αστικού Κώδικα. 2 

Σύσταση συγκρότηση και ορισμός μελών Ομάδας Ερ¬ 
γασίας στο Γενικό Λογιστήριο του Κράτους για την 
υλοποίηση πιλοτικού προγράμματος για την εφαρ¬ 
μογή του Ευρώ στον προϋπολογισμό των Υπουρ¬ 
γείων Γεωργίας - Εργασίας και Κοινωνικών Ασφαλί¬ 


σεων . 3 

Τροποποίηση ορισμένων διατάξεων της 1013633/ 
8911/1807/0014 ΠΟΑ. 1029/2.2.1995 απόφαση Υ¬ 
πουργού Οικονομικών (ΦΕΚ 105Β/17.2.1995). 4 


Καθιέρωση υπερωριακής εργασίας των υπαλλήλων 
που υπηρετούν στα γραφεία α) του Υφυπουργού 
Οικονομιών και β) του Γενικού Γραμματέα Δημο¬ 
σιονομικής Πολιτικής του Υπουργείου Οικονομικών 5 

Ανάθεση συμπληρωματικού ερευνητικού και μελετητι¬ 
κού έργου. 

Διορισμός Διοικητικού Συμβουλίου του Ιδρύματος Τε¬ 
χνολογίας και Έρευνας (ΙΤΕ). 

Υλοποίηση προγράμματος επιδοτούμενου παραθερι- 
σμού του Ταμείου Νομικών, έτους 1999. 

Ανάθεση της διαχείρισης της ΟΛΥΜΠΙΑΚΗΣ ΑΕΡΟΠΟ¬ 
ΡΙΑΣ ΑΈ. 


ΑΠΟΦΑΣΕΙ Σ 

Αριθ. 4219 (1) 

Καθορισμός περιεχομένου, προθεσμίας και τρόπου υπο¬ 
βολής της υπεύθυνης δήλωσης των Ελλήνων εκλογέ¬ 
ων, που διαμένουν στο έδαφος των λοιπών Κρατών 
της Ευρωπαϊκής Ένωσης για την άσκηση του εκλογι¬ 
κού τους δικαιώματος στις εκλογές του Ευρωπαϊκού 
Κοινοβουλίου του Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 2 παρ. 2 του Ν. 1427/1984 «Άσκηση του 
εκλογικού δικαιώματος κατά τις εκλογές του Ευρωπαϊκού 
Κοινοβουλίου από τους Έλληνες που διαμένουν στο έδα¬ 
φος των λοιπών κρατών της Ευρωπαϊκής Οικονομικής 
Κοινότητας» (ΦΕΚ40Α'). 

β. Του άρθρου 27 του Ν. 2081/1992 (ΦΕΚ 154Α'). 

2. Το γεγονός ότι οι προσεχείς εκλογές για την ανάδει¬ 
ξη με άμεση και καθολική ψηφοφορία των αντιπροσώπων 
στο Ευρωπαϊκό Κοινοβούλιο θα πραγματοποιηθούν από 
10 έως και 13 Ιουνίου 1999. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογι¬ 
σμού, το ύψος της οποίας δεν είναι δυνατόν να υπολογι- 
σθεί. 

4. Την αριθ. 1107147/1239/0006Α/1996 κοινή απόφαση 
του Πρωθυπουργού και Υπουργού Οικονομικών για την α¬ 
νάθεση αρμοδιοτήτων, αποφασίζουμε: 

Καθορίζουμε το περιεχόμενο, την προθεσμία και τον 
τρόπο υποβολής της υπεύθυνης δήλωσης των Ελλήνων 
εκλογέων, οι οποίοι διαμένουν νόμιμα ή θα βρίσκονται την 
ημέρα της ψηφοφορίας, για την εκλογή των Ελλήνων α¬ 
ντιπροσώπων στο Ευρωπαϊκό Κοινοβούλιο του Ιουνίου 
1999, στα εκτός Ελλάδος Κράτη-μέλητης Ευρωπαϊκής Έ- 

νωσης για να ψηφίσουν στο έδαφος των Κρατών αυτών, 
ως εξής: 

1. Περιεχόμενο: 

Η δήλωση πρέπει να περιέχει: 
α. Όλα τα στοιχεία εγγραφής του εκλογέα στον εκλογι¬ 
κό κατάλογο δήμου ή κοινότητας του Ελληνικού Κρά¬ 
τους, όπως αυτά προκύπτουν από το εκλογικό του βι¬ 
βλιάριο, εκτός από τη διεύθυνση κατοικίας. 

β. Τη διεύθυνση της σημερινής μόνιμης διαμονής του ε¬ 
κλογέα (Χώρα - πόλη - οδός - αριθμός - τηλέφωνο) και 
γ. Την πόλη της Χώρας μέλους της Ευρωπαϊκής Ένω¬ 
σης σε εκλογικό τμήμα της οποίας επιθυμεί να ψηφίσει ο 
εκλογέας. 

Οι δηλώσεις που θα χρησιμοποιηθούν για τον παραπά¬ 


νω σκοπό θα τυπωθούν με φροντίδα του Υπουργείου Ε¬ 
σωτερικών, Δημόσιας Διοίκησης και Αποκέντρωσης σε 
μεμονωμένα σετ των τριών φύλλων (καρμπονιζέ) με στέ¬ 
λεχος κολλήματος στο πάνω μέρος. Στη δεύτερη σελίδα 
του τρίτου φύλλου θα αναγράφονται οι πόλεις των χωρών 
της Ευρωπαϊκής Ένωσης στις οποίες προβλέπεται να συ- 
σταθούν εκλογικά τμήματα. Το πρώτο φύλλο θα φέρει δι¬ 
πλή ταυτάριθμη αρίθμηση σε δύο σημεία, καθώς και διά¬ 
τρηση για την αποκοπή απόδειξης, η οποία θα παραδίδε- 
ται στον ενδιαφερόμενο εκλογέα. Το δεύτερο και το τρίτο 
φύλλο θα φέρουν στο πάνω μέρος την ίδια με το πρώτο 
φύλλο ταυτάριθμη αρίθμηση. 

Ειδικότερα ο τύπος και το περιεχόμενο της υπεύθυνης 
δήλωσης πρέπει να είναι όπως το παρατιθέμενο υπόδειγ¬ 
μα. 


ΓΙΛ10 ΥΠΟΥΡΓΕΙΟ ΙίΙΠΓΡΙΚΙΙΝ,ΛΗΜΟίΙΛΪ ΛΙΟΙΚΗΪΜ) ΚΑΙ Α0ΠΙ^Ν1Γ0?Η> 

ΥΠΕΥΘΥΝΗ ΔΗΛΩΣΗ 


(Γιο τη συμμετοχή στις εκλογές του Ευρωπαϊκού Κοινοβουλίου) 

! 

Προςτ.Ελληνικ Πρεσβεία η Προξενείο (1) .. ; - 

Ο - Η υπογραφόμεν .. δηλώνω ότι: 

α,· Είμαι εγγεγραμμέν. σε εκλογικά κατάλογο Δημαυ η Κοινότητας της Χωράς και κατέχω εκλογικό 

βιβλιάριο με το παρακάτω στοιχεία: 


ΣΤΟΙΧΕΙΑ ΕΚΛΟΓΙΚΟΥ ΒΙΒΛΙΑΡΙΟΥ (συμπληρώνονται με κεφαλαία γράμματα) 


ΝΟΜΟΣ:.:.ΔΗΜΟΣ - ΚΟΙΝΟΤΗΤΑ:. 


ΕΝΟΡΙΑ:. 

ΕΠΩΝΥΜΟ: 


ΟΝΟΜΑ:., 


ΟΝΟΜΑ ΠΑΤΕΡΑ:. ΟΝΟΜΑ ΜΗΤΕΡΑΣ:. 

ΟΝΟΜΑ ΣΥΖΥΓΟΥ:. ΓΕΝΟΣ:. 

ΗΜΕΡΟΜΗΝΙΑ ΓΕΝΝΗΣΗΣ (ημ'μην^έτος):... 

ΕΠΑΓΓΕΛΜΑ:... . ΑΡ. ΔΗΜΟΤΟΛ.:.. 


β) Η σημερινή μόνιμη διαμονή μου είναι: 


( (Συμπληρώνονται τα στοιχεία αλληλογραφίας με κεφαλαία Λατινικά Γ ράμματα) 


ΟΝΟΜΑΤΕΠΩΝΥΜΟ:.. 

ΔΙΕΥΘΥΝΣΗ: (οδός)... 

ΠΟΛΗ (ΠΕΡΙΟΧΗ):...... 

ΧΩΡΑ:.....λ... ΤΗΛ.: 


(αριθ.). 


1 * 


ΦΥΛΟ 


γ) Επιθυμώ να ψηφίσω σε εκλογικό τμήμα της πόλης (2) . [ 

της δικαιοδοσίας σας στις εκλογές Ευρωπαϊκού Κοινοβουλίου του Ιουνίου 1999 δεδομένου ότι 
θα βρίσκομαι εκεί κατά την ήμερο της ψηφοφορίας, 
δ) Δεν υπέβαλα αίτηση για να ψηφίσω, ως κοινοτικός εκλογέας τους υποψηφίους Ευρωβουλευτεςτης 
χώρας διαμονής μου. 

ε) Επισυνάπτω φωτοαντίγραφο του εκλογικού μου βιβλιαρίου. 

.1999 

Ο - Η Δηλ. 

Π/ Α,ν'-ραρετα: η ελληνική τοεσβευτική η ^οοζενικ^ αρχή του τοσου στον οηοιτ δ.σαενει 
μόνιμα , η &ο βοισκετα: τη-. ςρεοα νηε των ε* .άγων ω τας ααζ· κάνε, γ:; ί* -ωση 

(2. Ση^ε.υνετα - πόλη πρ’ο ε> \ο*εας Θε\ε ω *τγ· -ε. αττ·τ αυ-ες ίο.. στη.· 

πίσω σεΛΟα. 

* Τα τετράγωνο 6ο συμπληρωθούν από την υπηρεσία τον Υπουργείου Εσω τ ερ;κων, - -- 

Δημόσιας Διοίκησης και Αποκέντρωσης. \νπο\ζα*:··· 


! ί I 


Ο Η 

η Προξενείου 
ημερομηνία 



Ο 


'930 38 


(>) 

ΠΟΛΕΙΣ ΧΩΡΩΝ ΜΕΛΩΝ Ε,Ε. ΣΤΙΣ ΟΠΟΙΕΖ ΠΡΟΒΛΕΠΕΙΑΙ 
ΟΤΙ ΘΑ ΣΥΣΤΑΘΟΥΝ ΕΚΛΟΓΙΚΑ ΤΜΗΜΑΤΑ 


ΑΥΣΤΡΙΑ ΙΤΑΛΙΑ ΓΕΡΜΑΝΙΑ 


* ΒΙΕΝΝΗ 

* ΒΕΝΕΤΙΑ 

* ΑΝΝΟΒΕΡΟ 

Γ ΚΙ ΤΕΡΑΣ0 

ΕΚΡΑ Γ> 

ΜΠΟΛΟΝΙΛ 

ΓΚΕΤΙΝΓΚΕΝ 

ΛΙΝΤ ΕΝΣΛΪΝΤ 

* ΣΛΛ ΓΣΜΠΟΥΡΓΚ 

* ΦΛΩΡΕΝ 1 ΙΑ 

ΓΚΙΦΧΟΡΝ 

ΜΙΝΣΤΕΡ 


ΓΕΝΟΒΑ 

ΜΠΡΑΟΥΝΣΒΑΪΓΚ 

ΜΠΙΛΕΦΕΛΝΤ 


* ΜΙΛΑΝΟ 

* ΑΜΒΟΥΡΓΟ 

ΜΓΙΟΧΟΥΜ 

ΒΕΛΓΙΟ 

* ΝΕΑΠΟΛΗ 

ΒΡΕΜΙΗ 

ΧΑΕΚΕΝ 

* ΒΡΥΞΕΛΛΕΣ 

* ΜΠΑΡ! 

ΧΑΑΡΜΠΟΥΡΓΚ 

ΧΕΡΤΕΝ 

ΑΜΒΕΡΣΑ 

* ΠΑΛΕΡΜΟ 

* ΒΕΡΟΛΙΝΟ 

ΧΕΡΦΟΡΝΤ 

ΛΙΕΓΗ 

* ΡΩΜΗ 

ΔΡΕΖΔΗ 

* ΣΤΟΥΤΓΚΑΡΔΗ 

ΣΑΡΛΕΡΟΥΑ 

* ΠΕΡΟΥΤΖΙΑ 

* ΚΟΛΩΝΙΑ 

ΓΚΕΓΤΙΝΓΚΕΝ 



ΑΑΧΕΝ 

ΕΣΛΙΝΓΚΕΝ 

ΓΑΛΛΙΑ 

ΛΟΥΞΕΜΒΟΥΡΓΟ 

ΒΟΝΝΗ 

ΖΙΝΤΕΛΦΙΝΓΚΕΝ 

* ΜΑΣΣΑΛΙΑ 

* ΛΟΥΞΕΜΒΟΥΡΓΟ 

ΛΕΒΕΡΚΟΥΖΕΝ 

ΚΑΡΛΣΡΟΥΗ 

* ΛΥΩΝ 


ΝΤΙΡΕΝ 

ΛΟΥΝΤΒΙΓΚΣΜΠΟΥΡΓΚ 

* ΠΑΡΙΣΙ 

Μ,ΒΡΕΤΑΝΙΑ 

* ΜΟΝΑΧΟ 

ΜΑΝΧΑΪΜ 

* ΣΤΡΑΣΒΟΥΡΓΟ 

* ΛΟΝΔΙΝΟ 

ΑΟΥΓΚΣΜΠΟΥΡΓΚ 

ΟΥΛΜ 



ΛΙΝΓΑΟΥ 

ΡΟΪΤΛΙΝΓΚΕΝ 

ΔΑΝΙΑ 

ΟΛΛΑΝΔΙΑ 

* ΝΥΡΕΜΒΕΡΓΗ 

ΡΟΤΒΑΪΑ 

* ΚΟΠΕΝΧΑΓΗ 

* ΡΟΤΤΕΡΝΤΑΜ 

ΝΤΑΧΑΟΥ 

ΤΙΜΠΙΝΓΚΕΝ 


ΟΥΤΡΕΧΤΗ 

ΦΙΡΘ 

ΦΡΑΪΜΠΟΥΡΓΚ 

ΙΡΛΑΝΔΙΑ 


ΠΑΖΑΟΥ 

ΧΑΪΛΜΓΤΡΟΝ 

* ΔΟΥΒΛΙΝΟ 

ΠΟΡΤΟΓΑΛΙΑ 

* ΝΤΙΣΕΛΝΤΟΡΦ 

ΧΛΪΝΤΕΝΧΑΙΜ 


* ΛΙΣΣΑΒΩΝΑ 

ΒΟΥίΙΕΡΤΑΛ 

* ΦΡΑΝΚΦΟΥΡΤΗ 

ΙΣΠΑΝΙΑ 


ΕΣΣΕΝ 

ΛΣΑΦΕΝΜΠΟΥΡΓΚ 

* ΜΑΔΡΙΤΗ 

ΣΟΥΗΔΙΑ 

ΖΟΛΙΝΓΚΕΝ 

ΒΙΣΜΠΑΝΤΕΝ 


* ΣΤΟΚΧΟΛΜΗ 

ΚΡΕΦΕΛΝΤ 

ΓΚΙΣΣΕΝ 


ΓΚΑΙΤΕΜΠΟΡΓΚ 

ΝΤΟΥΪΣΜΠΟΥΡΓΚ 

ΛΟΥΝΤΒΙΚΣΧΑΦΕΝ 


* ΜΑΛΜΑΙ 

ΝΤΟΡΤΜΟΥΝΤ 

ΝΤΑΡΜΣΤΑΤ 



ΑΛΤΕΝΑ 

ΟΦΕΝΜΠΑΧ 


ΦΙΝΛΑΝΔΙΑ 

ΒΙΤΕΝ 

ΡΙΣΣΕΛΣΧΑΪΜ 


* ΕΛΣΙΝΚΙ 

ΓΚΕΖΕΛΚΙΡΧΕΝ 

ΣΑΑΡΜΠΡΙΚΕΝ 




ΣΒΑΪΝΦΟΥΡΤ 


* Έδρα ελληνικής προξενικής αρχής 

Οι πόλεις που αναφέρονται καίω από κάθε ελληνική προξενική αρχή ύπαγανιαι πιο χώρο δικαιοδοσίας. 

Η δήλωση υποβάλλεται στην πρεσβευτική ή προξενική αρχή στο χώρο δικαιοδοσίας της οποίας υπάγεται η πόλη που θέλει να 
ψηφίσει ο εκλογέας. 

• Είναι πιθανό σε κάποια από τις παραπάνω αναφερόμενες πόλεις να μη συσταθεί τελικά εκλογικό τμήμα, λόγω ελάχιστου αριθμού 
εκλογέων που θα δηλώσουν να ψηφίσουν σ’ αυτή την πόλη, οπότε οι εκλογείς αυτοί θα ενταχθουν για να ψηφίσουν σε εκλογικά 
ηιημα άλλης πλησιέστερης πόλης. Αντίθετα είναι πιθανό να συσταθουν εκλογικά τμήματα και σε άλλες πέρα από τις παραπάνω 
αναφερόμενες πόλεις, εφόσον από τις δηλώσεις των εκλογέων προκυψει ικανός αριθμός ψηφοφόρων που διαμένουν στις άλλες 
αυτές πόλεις 

2. Προθεσμία για την υποβολή στις οικείες ελληνικές 
πρεσβευτικές και προξενικές αρχές των Κρατών-μελών 
της Ε. Ε. των παραπάνω υπευθύνων δηλώσεων ορίζεται α¬ 
πό 10 Φεβρουάριου 1999 μέχρι και 24 Μαρτίου 1999. 

3. Τρόπος υποβολής: Η υποβολή της υπεύθυνης δήλω¬ 
σης στην οικία ελληνική πρεσβευτική ή προξενική αρχή γί¬ 
νεται, είτε από τον ίδιο τον εκλογέα, είτε από άλλο πρό¬ 
σωπο της επιλογής του. 

4. Λοιπές λεπτομέρειες: Στον εκλογέα, κατά την κατά¬ 
θεση της δήλωσης συμμετοχής του στις εκλογές, δίνεται 
από την πρεσβευτική ή προξενική αρχή αποδεικτικό πα¬ 
ραλαβής, κατά τα οριζόμενα στην παράγραφο 1 της πα¬ 
ρούσας απόφασης. 

Κάτω από τον αριθμό του πάνω μέρους του πρώτου 
φύλλου γράφεται η ημερομηνία παραλαβής της δήλω¬ 
σης. 

Τα δύο πρώτα φύλλα της δήλωσης αποστέλλονται στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης για τη σύνταξη των ειδικών εκλογικών καταλό¬ 
γων, το δε τρίτο φυλλάσσεται στην πρεσβεία ή το προξε¬ 
νείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΑΕΞ. ΠΑΠΑΔΟΠΟΥΛΟΣ ΝΙΚ. ΧΡΙΓΓΟΔΟΥΛΑΚΗΣ 
-Φ- 

Αριθ. 1012976/180/0001 (2) 

Καθορισμός αριθμού ατόμων στα οποία θα ανατεθεί η ε¬ 
κτέλεση έργου της Γενικής Γραμματείας Πληροφο¬ 
ριακών Συστημάτων (ΚΕΠΥΟ) με σύμβαση μίσθωσης 
έργου σύμφωνα με τις διατάξεις των άρθρων 681 κ.επ. 
του Αστικού Κώδικα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206/Α/8.10.1997). 

β) Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε νέο άρθρο 29Α' στο Ν. 1558/1985 ό¬ 
πως το α εδάφιο της παρ. 2 του προστεθέντος άρθρου α- 
ντικαταστάθηκε με τις διατάξεις του άρθρου 1 παρ. 2α 
του Ν. 2469/1997 (ΦΕΚ38Α'). 
γ) Του άρθρου 3 περ. γ του Ν. 2362/1995 (ΦΕΚ247Α'). 
δ) Των άρθρων 681 κ.επ. του Αστικού Κώδικα. 

2. Τις διατάξεις του Π.Δ. 284/1988 «Οργανισμός του Υ¬ 
πουργείου Οικονομικών» (ΦΕΚ 128 και 165 Α') όπως τρο¬ 
ποποιήθηκε και συμπληρώθηκε μεταγενέστερα. 

3. Την αριθμ. 689/98 γνωμοδότηση του Δ' Τμήματος του 
Νομικού Συμβουλίου του Κράτους, που έγινε δεκτή από 
τον Υφυπουργό Οικονομικών με την από 24.11.98 επιση- 
μειωματική πράξη. 


4. Την αριθμ. 300/24.12.98 απόφαση της Επιτροπής του 
άρθρου 2 παρ. 1 της αριθμ. 55/11.11.98 ΠΥΣ. 

5. Την ανάγκη της αρχιτεκτονικής επεξεργασίας και α¬ 
ξιολόγησης των σχεδίων αποτύπωσης των χώρων που 
στεγάζονται οι ΔΟΥ της Επικράτειας, προκειμένου να ε- 
κτιμηθεί η καταλληλότητά τους για την εγκατάσταση του 
εξοπλισμού του έργου ΤΑΧΙ8 (Σχετικό το αριθμ. πρωτ. 
458/4.11.98 έγγραφο της Γενικής Γραμματείας Πληρο¬ 
φοριακών Συστημάτων). 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, συνολικού ύψους είκοσι εκατομμυρίων τε- 
τρακοσίων χιλιάδων (20.400.000) δραχμών περίπου για 
χρονικό διάστημα ενός (1) έτους, που θα βαρύνει τις πι¬ 
στώσεις του Προϋπολογισμού εξόδων του Υπουργείου 
Οικονομικών οικονομικού έτους 1999 (σχετικό το αριθμ. 
πρωτ. 2082294/11.12.98 έγγραφο της Δ/νσης Προϋπολο¬ 
γισμού του Γ.Λ.Κ.). 

7. Την απόφαση αριθμ. ΔΙΔΚ/Φ. 1/20199/5.9.97 του 
Πρωθυπουργού και του Υπουργού Εσωτερικών, Δημ. Δι¬ 
οίκησης και Αποκέντρωσης «Ανάθεση αρμοδιοτήτων Υ- 
ΠΕΣΔΔΑ στους Υφυπουργούς Εσωτερικών, Δημ. Διοίκη¬ 
σης και Αποκέντρωσης», αποφασίζουμε: 

1. Καθορίζουμε σε δύο (2) τον αριθμό των φυσικών προ¬ 
σώπων, αρχιτεκτόνων μηχανικών (ΠΕ) στα οποία μπορεί 
να ανατεθεί με σύμβαση μίσθωσης έργου, κατά τις διατά¬ 
ξεις των άρθρων 681 κ.επ., του Αστικού Κώδικα, η εκτέλε¬ 
ση του έργου της αρχιτεκτονικής επεξεργασίας και αξιο¬ 
λόγησης των σχεδίων αποτύπωσης των χώρων που στε¬ 
γάζονται οι ΔΟΥ της Επικράτειας, προκειμένου να 
εκτιμηθεί η καταλληλότητά τους για την εγκατάσταση του 
εξοπλισμού του έργου ΤΑΧΙδ. 

2. Για την ολική παράδοση του έργου απαιτείται χρονι¬ 
κό διάστημα ενός (1) έτους. Οι δε ανάδοχοι θα αναλάβουν 
την εκτέλεση του έργου ως συνοφειλέτες εις ολόκληρον, 
κατά το άρθρο 481 κ.επ. του Αστικού Κώδικα. Παράταση 
του χρόνου παράδοσης του έργου επιτρέπεται χωρίς ο¬ 
ποιαδήποτε αύξηση της αμοιβής των αναδοχών. 

3. Τα φυσικά πρόσωπα στα οποία θα ανατεθεί η εκτέλε¬ 
ση του έργου πρέπει να κατέχουν: 

Πτυχίο ή διπλωμάτου Τμήματος Αρχιτεκτόνων Μηχανι¬ 
κών των ΑΕΙ της ημεδαπής ή ισότιμο, αντίστοιχης ειδικό¬ 
τητας, σχολών της αλλοδαπής, άδεια ασκήσεως επαγ¬ 
γέλματος και σχετική εμπειρία τουλάχιστον δύο (2) ετών. 

4. Η αμοιβή των αναδοχών θα ανέλθει συνολικά στο πο¬ 
σό των είκοσι εκατομμυρίων τετρακοσίων χιλιάδων 
(20.400.000) δραχμών, συμπεριλαμβανομένων των κρα¬ 
τήσεων, του ΦΠΑ και των εξόδων των εκτός έδρας μετα- 
κινήσεών τους. 

5. Τόπος εκτέλεσης του έργου ορίζεται: 

α) ο χώρος εργασίας στα γραφεία του Έργου ΤΑΧΙδ - 
Εξοπλισμός, 

β) ο χώρος των ΔΟΥ σε επίπεδο Επικράτειας, 

γ) και οπουδήποτε αλλού κριθεί αναγκαίο από τη Διοί¬ 
κηση του Έργου, 

όπου οι ανάδοχοι είναι ελεύθεροι να εργαστούν οποι- 
εσδήποτε ώρες ή ημέρες επιθυμούν. 

6. Το προς ανάθεση έργο πρόκειται να εκτελεστεί μία 
φορά και η εκτέλεσή του δεν θα υπόκειται στις εντολές και 
στις οδηγίες του εργοδότη. Οι ανάδοχοι δεν υποχρεού- 
νται να τηρούν συγκεκριμένο ωράριο υπηρεσίας ή εργα¬ 
σίας, αλλά αναλαμβάνουν την υποχρέωση να περαιώ- 

σουντο έργο που τους ανατίθεται στο συγκεκριμένο χρο¬ 
νικό διάστημα του ενός (1) έτους. 

7. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη. 

8. Απασχόληση των αναδοχών σε έργα ή εργασίες ά¬ 
σχετες με εκείνες που περιγράφονται στην παρούσα α¬ 
πόφαση, όπως θα εξειδικευθούν στις προς κατάρτιση 
συμβάσεις μίσθωσης έργου, απαγορεύεται. 

9. Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν υφί- 
σταται υποχρέωση του εργοδότη για ασφάλιση του ανα- 
δόχου σε φορέα κύριας ή επικουρικής ασφάλισης. 

10. Το προς ανάθεση έργο δεν ανάγεται στον κύκλο των 
συνήθων καθηκόντων των υπαλλήλων, πρόκειται να εκτελε- 
σθεί εφάπαξ και βάσει των απαιτούμενων ειδικών προδια¬ 
γραφών εγκατάστασης του εξοπλισμού του έργου ΤΑΧΙ3. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡ. ΜΠΕΝΟΣ ΓΙΑΝ. ΠΑΠΑΝΤΩΝΙΟΥ 

— . ♦- 

Αριθ. 2/37/0004 (3) 

Σύσταση συγκρότηση και ορισμός μελών Ομάδας Εργα¬ 
σίας στο Γενικό Λογιστήριο του Κράτους για την υλο¬ 
ποίηση πιλοτικού προγράμματος για την εφαρμογή 
του Ευρώ στον προϋπολογισμό των Υπουργείων Γε¬ 
ωργίας - Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

1) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α' 178). 

β) Της παρ. 2 του άρθρου 9 του Ν. 1160/81 «περίαυξή- 
σεως των αποδοχών των Δημοσίων Υπαλλήλων κ.λπ.» (Α' 
147). 

γ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α' 43), όπως συμπληρώθηκε με την παρ. 1 
του άρθρου 23 του Ν. 2085/92 (Α' 170). 

δ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων κ.λπ.» (Α' 154), όπως αντικαταστάθη- 
κε με την παρ. 2α του άρθρου 1 του Ν. 2469/97 (Α' 38). 

ε) Της παρ. 2 του άρθρου 128 του Π.Δ. 284/88 «Οργανι¬ 
σμός Υπουργείου Οικονομικών» (Α' 128) 

στ) Του άρθρου 1 του Π.Δ. 79/90 «Τροποποίηση των 
Π .Δ. 284/88 και 551 /88» (Α' 128). 

2. Το άρθρο 109 κ.ε. της συνθήκης για την Ευρωπαϊκή 
Ένωση (συνθήκη του ΜβαεΐποΜί). 

3. Την αριθμ. 2021830/2827/0004/2.4.97 απόφαση περί 
συστάσεως και ορισμού μελών της Ομάδας Εργασίας για 
τη μελέτη των προβλημάτων, που ανακύπτουν στις Υπη¬ 
ρεσίες του Γ.Λ. Κράτους από την καθιέρωση ενιαίου νομί¬ 
σματος (ΕΥΡΩ) στα Κράτη-Μέλη της Ευρωπαϊκής Ένω¬ 
σης- 

4. Το αριθμ. 1/4.1.98 έγγραφο της Τράπεζας της Ελλά¬ 
δος. 


5. Τις υφιστάμενες υπηρεσιακές ανάγκες, αποφασίζου¬ 
με: 

1) Συνιστούμε στο Γενικό Λογιστήριο του Κράτους ομά¬ 
δα εργασίας για την υλοποίηση πιλοτικού προγράμματος 
εφαρμογής του Ευρώ στους Προϋπολογισμούς των Υ¬ 
πουργείων Γεωργίας και Εργασίας και Κοινωνικών Ασφα¬ 
λίσεων. 

2) Συγκροτούμε την παραπάνω ομάδα εργασίας και ο¬ 
ρίζουμε τα μέλη της ως εξής: 

α. Τον Δημήτριο Νησίδη, υπάλληλο με βαθμό Α'/ΠΕ - 
Πληροφορικής, Προϊστάμενο του Δ' Τμήματος της Διεύ¬ 
θυνσης Εφαρμογών Η/Υτου ΚΕ.Π.Υ.Ο. (Δ30), ως Συντο¬ 
νιστή. 

β. Πέτρο Λιβεράκο, υπάλληλο με σχέση εργασίας ΙΔΑΧ, 
ειδικό επιστήμονα στη Δ/νση Προϋπολογισμού (Δ20), υ¬ 
πεύθυνο για το συντονισμό των δημοσιονομικών θεμά¬ 
των, ως μέλος. 

γ. Χρήστο Γιαννακόπουλο, υπάλληλο με βαθμό Α'/ΠΕ - 
Δημοσιονομικών στη Δ20 - Προϋπολογισμού, ως μέλος. 

δ. Χρήστο Τζώρτζη, υπάλληλο με βαθμό Β'/ΠΕ - Δημο¬ 
σιονομικών στη Δ20 - Προϋπολογισμού, ως μέλος. 

ε. Όλγα Παππά, υπάλληλο με βαθμό Α'/ΠΕ - Δημοσιο¬ 
νομικών στη Δ24 Λογαριασμών του Δημοσίου, ως μέλος. 

στ. Κωνσταντίνα Τσίου, υπάλληλο με βαθμό Β'/ΔΕ - Δη¬ 
μοσιονομικών, στη Δ20 - Προϋπολογισμού, ως μέλος. 

ζ. Σταυρούλα Μηλιάκου, υπάλληλο με βαθμό Α'/ΠΕ - Δη¬ 
μοσιονομικού στη Δ20 - Προϋπολογισμού, ως μέλος. 

η. Δημήτριο Κατσιγιάννη, υπάλληλο με βαθμό Δ'/ΠΕ - 
Πληροφορικής, στη Διεύθυνση Εφαρμογών Η/Υ του ΚΕ- 
ΠΥΟ (Δ30), ως μέλος. 

θ. Βίκτωρα Μπιζίμη, υπάλληλο με σχέση εργασίας ΙΔΑΧ 
του κλάδου ΠΕ - Πληροφορικής στη Διεύθυνση Εφαρμο¬ 
γών Η/Υτου ΚΕΠΥΟ (Δ30), ως μέλος. 

ι. Αλέξη Παναγόπουλο, Προϊστάμενο του Τμήματος Μη¬ 
χανογραφικού Ελέγχου της Δ/νσης Πληροφορικής και 
Οργάνωσης της Τράπεζας της Ελλάδας ως μέλος. 

ια. Ελένη Νιαρχάκου, υπάλληλο με βαθμό Γ/ΔΕ - Πλη¬ 
ροφορικής, στη Διεύθυνση Εφαρμογών Η/Υ του 
ΚΕ.Π.Υ.Ο. (Δ30), ως γραμματέα. 

3. Έργο της ανωτέρω Ομάδας Εργασίας είναι: 

α) Η κατάρτιση των προϋπολογισμών έτους 1999 των α¬ 
νωτέρω Υπουργείων σε Ευρώ. 

β) Η παρακολούθηση της εκτέλεσης των Προϋπολογι¬ 
σμών του ίδιου έτους των Υπουργείων αυτών, καθώς επί¬ 
σης και η κατάρτιση προσωρινού απολογισμού 1998 για 
τους ίδιους φορείς. 

4. Στο αρχικό στάδιο η ομάδα θα εκπονήσει μελέτη ορ¬ 
γάνωσης και αξιολόγησης των αποτελεσμάτων του έρ¬ 
γου που θα περιλαμβάνει στόχους, υποέργα, κριτήρια α¬ 
ξιολόγησης, βήματα αναθεωρήσεων και αξιολόγησης πα¬ 
ραδοτέα και χρονοδιαγράμματα. 

5. Η Ομάδα Εργασίας θα συνεδριάζει στο κεντρικό κα¬ 
τάστημα του Γ.Λ.Κ. (Πανεπιστημίου 37). 

Στον Συντονιστή, τα μέλη και το Γραμματέα της Ομάδας 
Εργασίας θα καταβληθεί σχετική αποζημίωση που θα κα¬ 
θοριστεί με άλλη απόφαση. 

6. Οι υπηρεσίες του Γ.Λ.Κ., καθώς και οι λοιποί εμπλε¬ 
κόμενοι φορείς θα παρέχουν κάθε δυνατή εξυπηρέτηση 
και συνδρομητή στην ομάδα εργασίας κατά την εκτέλεση 
του έργου της. 

7. Η Ομάδα εποπτεύεται από το Γενικό Διευθυντή Θη- 

σαυροφυλακίου και Προϋπολογισμού, στον οποίο ο συ¬ 
ντονιστής μαζί με τον υπεύθυνο των δημοσιονομικών θε¬ 
μάτων υποβάλλουν περιοδικές εκθέσεις (κατά μήνα) επί 
της πορείας του έργου. 

8. Η Ομάδα κατά την εκτέλεση των εργασιών της θα λά¬ 
βει υπόψη το έργο Ολοκληρωμένο Πληροφοριακό Σύστη¬ 
μα Θησαυροφυλακίου και Προϋπολογισμού (Ο.Π,Σ.Θ.Π.) 
με απώτερο στόχο τα προϊόντα της να είναι αφενός συμ¬ 
βατά με αυτό, αφετέρου να ενσωματωθούν πλήρως σ' αυ¬ 
τό. 

9. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
4.500.000 δρχ. για το τρέχον οικονομικό έτος, που θα κα¬ 
λυφθεί από τις πιστώσεις που έχουν εγγράφει στον προ¬ 
ϋπολογισμό του Υπ. Οικονομικών (Ειδ. φορέας 23/140 
ΚΑΕ 0515). 

10. Η Ομάδα θα παρουσιάσει τα πορίσματά της το αρ¬ 
γότερο μέχρι τις 30.11.99. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1999 

Ο ΥΠΟΥΡΓΟΣ 

ΓΙΑΝΝΟΣ ΓΙΑΠΑΝΤΩΝΙΟΥ 
-Φ- 

Αριθ. 1011592/310/54/Α0014 (4) 

Τροποποίηση ορισμένων διατάξεων της 1013633/8911/ 
1807/0014 ΠΟΑ. 1029/2.2.1995 απόφαση Υπουργού 
Οικονομικών (ΦΕΚ 105Β/17.2.1995). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 (ΦΕΚ 
125/Α/21.8.86), όπως ισχύουν: 

α) της περίπτωσης ζ της παραγράφου 1 και της παρα¬ 
γράφου 2 του άρθρου 20 

β) της περίπτωσης δ της παραγράφου 1 και της παρα¬ 
γράφου 2 του άρθρου 22α 
γ) του άρθρου 22γ 

δ) της περίπτωσης γ της παραγράφου 2 του άρθρου 23 
ε) της περίπτωσης γ της παραγράφου 1 και της παρα¬ 
γράφου 7 του άρθρου 27 
στ) του άρθρου 31 

ζ) της παραγράφου 3 του άρθρου 58 

2. Τις κατωτέρω διατάξεις του Ν. 1402/83 (ΦΕΚ 
164/Α/18.11.83) όπως ισχύουν: 

α) των παραγράφων 1 και 2 του άρθρου 20 
β) της παραγράφου 1 του άρθρου 64 

3. Τις κατωτέρω διατάξεις της Οδηγίας 77/388/ΕΟΚ, ό¬ 
πως ισχύουν. 

α) της παραγράφου 2 του άρθρου 16 
β) του άρθρου 28ια 

4. Τις διατάξεις του Π.Δ. 86/1979 (ΦΕΚ Α17/31.7.79) «πε¬ 
ρί συστάσεως ιδιορρύθμου Ανωνύμου Εταιρείας για την 
εκμετάλλευση καταστημάτων πώλησης αφορολόγητων 
και αδασμολόγητων ειδών και εγκαταστάσεως και λει¬ 
τουργίας τούτων εις τα σημεία εξόδου επιβατών εξωτερι¬ 
κού», όπως ισχύει. 

5. Το γεγονός ότι στις 25.5.1993 η ελληνική Διοίκηση έ¬ 
λαβε την έγκριση από την Συμβουλευτική Επιτροπή Φ. Π Α 
του άρθρου 29 της οδηγίας 77/388/ΕΟΚ, όπιύς ισχύει, για 
την εφαρμογή της απαλλαγής που ορίζεται από τις διατά¬ 
ξεις της παρ. 2 του άρθρου 16 της ίδιας οδηγίας, με την ο¬ 


ποία έχει εναρμοσισθεί η ελληνική νομοθεσία κι ειδικότε¬ 
ρα με τις διατάξεις της περίπτωσης ζ της παραγράφου 1 
του άρθρου 20 και της περιπτ.δτηςπαραγρ. 1 του άρθρου 
22α του Ν. 1642/86, όπως ισχύει, σε συνδυασμό με την 
ΑΥΟ 1103551/8478/Α0014/Π Ο Α. 1262/2.8.93. 

6. Τις αριθμ, 1061291/5484/1124/Α0014/Π Ο Α. 134/ 
27.5.94 καθώς και την Τ. 6195/118/Β0019/30.12.98 ΑΥΟ 
σχετικά με τα ισχύοντα όρια απαλλασσομένων πωλήσεων 
αγαθών από τα ΚΑΕ προς ταξιδιώτες οι οποίοι μεταβαί¬ 
νουν σε άλλο κράτος μέλος. 

7. Την ανάγκη αντικατάστασης των δικαιολογητικών που 
απαιτούνται για τον υπολογισμό του ορίου απαλλαγής δη¬ 
λαδή τα στοιχεία των δηλώσεων απόδοσης δικαιωμάτων 
του άρθρου 15 του Π.Δ. 86/79 λόγω του ότι η υποχρέωση 
υποβολής των ανωτέρω δηλώσεων καταργήθηκε με τις 
διατάξεις του άρθρου 120 του Ν. 2533/97 από 1.1.1998. 

8. Την υπ’ αριθ. 1107147/1239/Α006/4.10.1996 (ΦΕΚ 
922Β79.10.96 κοινή Απόφαση του πρωθυπουργού και του 
Υπουργού Οικονομικών «περί ανάθεσης αρμοδιοτήτων Υ¬ 
πουργού Οικονομικών στους Υφυπουργούς Οικονομικών». 

9. Το γεγονός ότι η απόφαση αυτή δεν συνεπάγει δαπάνη 
σε βάρος του κρατικού προϋπολογισμού, αποφασίζουμε: 

1. Αντικαθίσταται το πρώτο εδάφιο της παραγράφου 2 
του άρθρου 1 της ΑΥΟ 1013633/8911/1807/0014/ΠΟΛ. 
1029/2.2.95 ως εξής: 

«2. Για τον υπολογισμό του ορίου της απαλλαγής λαμ- 
βόνονται υπόψη τα καθαρά ποσά μετά την αφαίρεση των 
επιστροφών και εκπτώσεων των απαλλασσόμενων (αφο¬ 
ρολογήτων) πωλήσεων, όπως αυτές προκύπτουν από τις 
περιοδικές δηλώσεις ΦΠΑ που έχουν υποβάλλει τα «ΚΑΕ» 
Α.Ε. στην αρμόδια ΔΟΥ για την προηγούμενη της αίτησης 
δωδεκάμηνης διαχειριστική περίοδο». 

2. Αντικαθίσταται το δεύτερο εδάφιο της περίπτωσης α) 
της παραγράφου 1 του άρθρου 2 της ίδιας ως άνω από¬ 
φασης ως εξής: 

«α). 

Με την αίτηση αυτή συνυποβάλλονται: 

φωτοαντίγραφα των περιοδικών δηλώσεων Φ.Π.Α. που 
έχουν υποβάλει στην αρμόδια ΔΟΥ για την προηγούμενη 
δωδεκάμηνη διαχειριστική περίοδο, καθώς και κατάστα¬ 
ση με τα κατά μήνα ποσά των απαλλασσομένων (αφορο¬ 
λογήτων) πωλήσεων, όπως αυτά εμφανίζονται στους οι¬ 
κείους κωδικούς των ανωτέρω δηλώσεων. 

Το συνολικό ποσό της κατάστασης αυτής πρέπει να συμ¬ 
φωνεί με το συνολικό ποσό των απαλλασσομένων πωλή¬ 
σεων, όπως αυτό προκύπτει από τις περιοδικές δηλώσεις 
Φ.Π.Α. Το ποσό αυτό αποτελείτο καθαρό ποσό των απαλ¬ 
λασσόμενων (αφορολόγητων) πωλήσεων μετά την αφαί¬ 
ρεση των επιστροφών και των εκπτώσεων που πραγματο¬ 
ποίησαν κατά την προηγούμενη δωδεκάμηνη διαχειριστι¬ 
κή περίοδο, το οποίο αποτελεί και το όριο απαλλαγής, 

κατάσταση με τα προς θεώρηση Διπλότυπα δελτία α¬ 
παλλαγής, καθώς και τα αντίστοιχα ποσά των ορίων α¬ 
παλλαγής ανά εγκατάσταση». 

3. Κατά τα λοιπά ισχύει η υπ’ αριθ. 1013633/8911/1807/ 
0014/ΠΟΛ. 1029/2.2.95 ΑΥΟ. 

Η απόφαση αυτή που ισχύει από 1 Ιανουάριου 1999 να 
δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1999 

Ο ΥΦΥΠΟΥΡΓΟΣ 

Γ. ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/8025/0022 (5) 

Καθιέρωση υπερωριακής εργασίας των υπαλλήλων που 
υπηρετούν στα γραφεία α) του Υφυπουργού Οικονο¬ 
μικών και β) του Γενικού Γραμματέα Δημοσιονομικής 
Πολιτικής του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 όπως α- 
ντικαταστάθηκε με το άρθρο 15 του Ν. 2592/98. 

2. Την αριθ 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών». 

3. Το αριθ. 2/3098/0004/26.1.1999 έγγραφο της Δ.4 
Προσωπικού. 

4. Το γεγονός ότι από την απόφαση αυτή προκαλείται 
δαπάνη 30.000.000 δραχμών περίπου η οποία θα αντιμε- 
τωπισθεί από τις πιστώσεις του Ειδικού Φορέα 23-140- και 
ΚΑΕ 0511,0512, αποφασίζουμε: 

Α. Εγκρίνου με την καθιέρωση εργασίας πέρα από το κα¬ 
νονικό ωράριο για δεκαπέντε (15) υπαλλήλους του Πολι¬ 
τικού Γραφείου του Υφυπουργού Οικονομικών Νικολάου 
Χριστοδουλάκη για το χρονικό διάστημα από 1.1.1999 έ¬ 
ως 31.12.1999 ως εξής: 

α) Για επτά (7) μετακλητούς και αποσπασμένους με το 
Ν. 1558/85 υπαλλήλους καθώς και για ένα (1) ειδικό συ¬ 
νεργάτη, για σαράντα (40) ώρες απογευματινής εργα¬ 
σίας, τριάντα (30) ώρες νυκτερινής εργασίας και είκοσι 
(20) ώρες εργασίας κατά τις Κυριακές και εξαιρέσιμες η¬ 
μέρες το μήνα για κάθε υπάλληλο. 

β) Για τέσσερις (4) υπαλλήλους που υπηρετούν στο εν 
λόγω Γ ραφείο με απόσπαση, διάθεση κ.λπ. σαράντα (40) 
ώρες απογευματινής εργασίας, τριάντα (30) ώρες νυκτερι¬ 
νής εργασίας και είκοσι (20) ώρες εργασίας κατά τις Κυ¬ 
ριακές και εξαιρέσιμες ημέρες το μήνα για κάθε υπάλληλο. 

γ) Για ένα (1) οδηγό και για δύο (2) αστυνομικούς της 
προσωπικής ασφάλειας του ανωτέρω Υφυπουργού για 
είκοσι (20) ώρες απογευματινής εργασίας, σαράντα (40) 
ώρες νυκτερινής εργασίας και τριάντα (30) ώρες εργα¬ 
σίας κατά τις Κυριακές και εξαιρέσιμες ημέρες το μήνα, 
ανά άτομο. 

Β. Γ ια τρεις (3) υπαλλήλους που υπηρετούν στο Γ ρα¬ 
φείο του Γενικού Γραμματέα Δημοσιονομικής Πολιτικής 
του Υπουργείου Οικονομικών Ιωάννη Κουσουλάκου, εκ 
των οποίων οι δύο (2) με απόσπαση σύμφωνα με τις δια¬ 
τάξεις του Ν. 1558/85 και ένας (1) Ειδικός Σύμβουλος, για 
το χρονικό διάστημα από 1.1.1999 μέχρι 31.12.1999 για 
σαράντα (40) ώρες απογευματινής εργασίας, τριάντα 
(30) ώρες νυκτερινής εργασίας καθώς και είκοσι (20) ώ¬ 
ρες εργασίας κατά τις Κυριακές και εξαιρέσιμες ημέρες 
το μήνα για κάθε υπάλληλο. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 2/7887/0095/4.2.99 (6) 

Ανάθεση συμπληρωματικού ερευνητικού και μελετη¬ 
τικού έργου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 2 παρ. 13 περ. VI του Ν. 2286/95 (ΦΕΚ 
19/Α/1.2.1995) «Προμήθειες του Δημοσίου Τομέα και 
ρυθμίσεις συναφών θεμάτων». 

2. Το άρθρο 22του Π.Δ. 394/96 «Κανονισμός Προμηθει¬ 
ών Δημοσίου». 

3. Το άρθρο 83 παρ. 3 περ. ε του Ν. 2362/95 «Περί Κώ- 
δικος Δημοσίου Λογιστικού». 

4. Το Π.Δ. 370/95 (ΦΕ 199/Α/14.9.95) «Προσαρμογή της 
Ελληνικής νομοθεσίας περί κρατικών προμηθειών προς 
το κοινοτικό δίκαιο». 

5. Το Π.Δ. 284/88 «Περί Οργανισμού του Υπουργείου Οι¬ 
κονομικών». 

6. ΤοΝ. 1642/86 περί Φ. Π .Α. 

7. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και Υπουργού Οικονομικών πε¬ 
ρί ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών. 

8. Την ανάγκη της απ’ ευθείας ανάθεσης για την εκτέλε¬ 
ση από το Κέντρο Έρευνας του Οικονομικού Πανεπιστη¬ 
μίου Αθηνών συμπληρωματικού ερευνητικού και μελετη¬ 
τικού έργου κατ’ εφαρμογήν των αναφερομένων διατάξε¬ 
ων των Νόμων 2286/95 (άρθρο 2 παρ. 13 περ. VI) κα του 
2362/95 (άρθρο 83 παρ. 3 περ. ε) δεδομένου ότι, κρίνεται 
απαραίτητη η εκτέλεση του συγκεκριμένου έργου, καθ’ ό¬ 
σον αποτελεί συμπλήρωση προηγουμένης μελέτης για τη 
σύνταξη λογιστικών οδηγών εφαρμογής Διπλογραφικού 
Συστήματος Γενικής και Αναλυτικής Λογιστικής σε ΟΤΑ 
κ.λπ Νομικά Πρόσωπα Δημοσίου Δικαίου. (Σχετ. η από 
10.3.98 σύμβαση), αποφασίζουμε: 

Εγκρίνουμε την απευθείας ανάθεση συμπληρωματικού 
ερευνητικού και μελετητικού έργου στο Κέντρο Έρευνας 
του Οικονομικού Πανεπιστημίου Αθηνών, που αφορά 

1) τον τρόπο με τον οποίο θα γίνεται η αξιολόγηση της 
οικονομικής κατάστασης των Φορέων πέντε (5) κατηγο¬ 
ριών ΝΠΔΔ α) Δημόσια Νοσοκομεία β) ΑΕΙ ΤΕΙ, γ) ΟΤΑ α 1 
βαθμού δ) Ερευνητικά Ιδρύματα και ε) Φορείς Κοινωνικής 
Ασφάλισης και 2) τον τρόπο με τον οποίο θα γίνεται η κα¬ 
τάρτιση των δεικτών αξιολόγησης των δαπανών του Δη¬ 
μοσίου Τομέα και η κωδικοποίηση των πάγιων και ανα¬ 
λώσιμων υλικών των Νοσοκομείων. 

Από την απόφαση αυτή προκαλείται δαπάνη εννέα εκα¬ 
τομμυρίων επτακοσίων εβδομήντα χιλιάδων τετρακοσίων 
9.770.400 (8.280.000 + 1.490.400 Φ.Π.Α.) δραχμών που 
θα αντιμετωπισθεί από την πίστωση που είναι γραμμένη 
στον τακτικό προϋπολογισμό οικον. έτους 1999 στο Φο¬ 
ρέα 23-140 και ΚΑΕ 0879. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


ΦΕΧΪ06 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1585 (ΦΟΡ) 164 (7) 

Διορισμός Διοικητικού Συμβουλίου του Ιδρύματος Τε¬ 
χνολογίας και Έρευνας (ΙΤΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1514/85 «Ανάπτυξη της επιστη¬ 
μονικής και τεχνολογικής έρευνας». 

2. Τις διατάξεις της παρ. 3του άρθρου 6του Π.Δ. 432/87 
«Σύσταση νομικού προσώπου ιδιωτικού δικαίου με την ε¬ 
πωνυμία «Ίδρυμα Τεχνολογίας και Έρευνας (ΙΤΕ) ΦΕΚ 
204/Α/23.11.87 

3. Τις με α.π. 183 (ΦΟΡ) 23/11.1.99, 186 (ΦΟΡ) 
25/11.1.99, 12663 (ΦΟΡ) 1445/18.11.97, 185 (ΦΟΡ) 
24/11.1.99, 187 (ΦΟΡ) 26/11.1.99, 184 (ΦΟΡ) 28/11.1.99, 
188 9ΦΟΡ) 27/11.1.99, 182 (ΦΟΡ) 35/11.1.99 αποφάσεις 
της Υπουργού Ανάπτυξης με τις οποίες διορίστηκαν οι Δι¬ 
ευθυντές στην Κεντρική Διεύθυνση και τα Ινστιτούτα Με¬ 
σογειακών Σπουδών, Ηλεκτρονικής Δομής και Λέιζερ, 
Πληροφορικής, Χημικής Μηχανικής και Χημικών Διεργα¬ 
σιών Υψηλής Θερμοκρασίας, Μοριακής Βιολογίας και 
Βιοτεχνολογίας, Υπολογιστικών Μαθηματικών και Τεχνι¬ 
κής Χημικών Διεργασιών του ΙΤΕ, αποφασίζουμε: 

Διορίζουμε το Δ.Σ. του Ιδρύματος Τεχνολογίας και Έ¬ 
ρευνας (ΙΤΕ), ως εξής: 

α) Ελευθέριο Οικονόμου, καθ. Παν/μίου Κρήτης, Δ/ντή 
της Κεντρικής Διεύθυνσης του ΙΤΕ, ως πρόεδρο 
β) Στυλιανό Ορφανουδάκη, Δ/ντή του Ινστιτούτου Πλη¬ 
ροφορικής 

γ) Κων/νο Φωτάκη, Δ/ντή του Ινστιτούτου Ηλεκτρονικής 
Δομής και Λέιζερ 

δ) Γεώργιο Θηραίο, Δ/ντή του Ινστιτούτου Μοριακής 
Βιολογίας και Βιοτεχνολογίας. 

ε) Ιωάννη Παπαδάκη, Δ/ντή του Ινστιτούτου Υπολογι¬ 
στικών Μαθηματικών. 

στ) Αθανάσιο Καλπαξή, Δ/ντή του Ινστιτούτου Μεσογει¬ 
ακών Σπουδών 

ζ) Αλκιβιάδη Παγιατάκη, Δ/ντή του Ερευνητικού Ινστι¬ 
τούτου Χημικής Μηχανικής και Χημικών Διεργασιών Υψη¬ 
λής Θερμοκρασίας (ΕΙΧΗΜΥΘ). 

η) Ιάκωβο Βασάλο, Δ/ντή του Ερευνητικού Ινστιτούτου 
Τεχνικής Χημικών Διεργασιών (ΕΙΤΧΗΔ). 

θ) Σ. Χρυσάφη, ως εκπρόσωπο της Γενικής Γραμματεί¬ 
ας Έρευνας και Τεχνολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1999 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-Φ- 

Αριθ. Φ 41/85 (8) 

Υλοποίηση προγράμματος επιδοτούμενου παραθερι- 
σμού του Ταμείου Νομικών, έτους 1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23, 24 και 27 του Ν. 


1558/1985 «Κυβέρνηση και Κυβερνητικά Όργανα» (ΦΕΚ 
137Α) και του Π.Δ. 437/85 «Καθορισμός και ανακατανομή 
των αρμοδιοτήτων Υπουργείων» (ΦΕΚ 157 Α). 

2. Το Π.Δ/γμα 366/1998 «Διορισμός Υπουργών και Υφυ¬ 
πουργών (ΦΕΚ 245 Α) και την αρ. 1749/4.11.98 Απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη ΦΕΚ 1171 Β). 

3. Το Π.Δ/γμα 372/95 «Μεταφορά της Γ ενικής Γ ραμμα- 
ατείας Κοινωνικών Ασφαλίσεων από το Υπουργείο Υγεί¬ 
ας, Πρόνοιας και Κοινωνικών Ασφαλίσεων στο Υπουργείο 
Εργασίας» (ΦΕΚ 201 Α). 

4. Το Π.Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων» (ΦΕΚ 102 Α). 

5. Τις διατάξεις του άρθρου 3 του Ν.Δ. 4114/1960 (164 
Α), όπως συμπληρώθηκαν με τις διατάξεις της παρ. 1 του 
225/95 Π.Δ/τος (ΦΕΚ 130Α). 

6. Τις διατάξεις της παρ. 3 του άρθρου 29Α του Ν. 
1558/1985 όπως προστέθηκαν με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων, των ε¬ 
μπόρων, βιοτεχνών και λοιπών επαγγελματιών και άΜες 
διατάξεις» (ΦΕΚ 154 Α). 

7. Την απόφαση του Δ.Σ. του Ταμείου Νομικών που λή- 
φθηκε στην αρ. 3892/13.1.99 συνεδρίασή του. 

8. Το γεγονός ότι από τις διατάξεις της παρούσης δεν 
προκαλείται επιβάρυνση του Κρατικού Προϋπολογισμού, 
αποφασίζουμε: 

Άρθρο 1 

1. Ο αριθμός των συνταξιούχων του Ταμείου Νομικών 
που εντάσσονται στο Πρόγραμμα του επιδοτούμενου πα- 
ραθερισμού του έτους 1999 καθορίζεται, κατ’ ανώτατο ό¬ 
ριο, στους 1500 (χιλίουςπεντακοσίους). 

2. Η ανώτατη κατ’ άτομο, δαπάνη φιλοξενίας, της οποίας 
το Ταμείο Νομικών θα καταβάλει το 80%, καθορίζεται σας 
11.277 (ένδεκα χιλιάδες διακόσιες εβδομήντα επτά δρχ.) η- 
μερησίως, για τον μόνο συνταξιούχο που θα χρησιμοποιή¬ 
σει μονόκλινο δωμάτιο ξενοδοχείου, και στις 9.702 (εννέα 
χιλιάδες επτακόσιες δύο δρχ.) ημερησίως, για το ζεύγος 
συνταξιούχων που θα χρησιμοποιήσει δίκλινο δωμάτιο. 

3. Η δαπάνη για το αντίτιμο των εισιτηρίων μετάβασης 
και επιστροφής από τους τόπους παραθερισμού, που 
θα καταβληθεί απ’ ευθείας στους δικαιούχους, καθορί¬ 
ζεται στο σταθερό ποσό των 17.000 (δέκα επτά χιλιά¬ 
δων) δρχ. 

Άρθρο 2 

Κάλυψη Δαπάνης 

Η συνολική δαπάνη ύψους 97.623.000 (ενενήντα επτά ε¬ 
κατομμυρίων εξακοσίων είκοσι τριών χιλιάδων δρχ.) δεν 
υπερβαίνει το 0,3% των προϋπολογισθεισών δαπανών 
συντάξεων, για το έτος 1999, σύμφωνα με τα οριζόμενα 
από τις διατάξεις του άρθρου 1 του αρ. 225/95 Π.Δ/γμα- 
τος, και θα καλυφθεί από την εγγεγραμμένη πίστωση με 
Κ.Α. 2639 του προϋπολογισμού του Ταμείου. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-♦- 

Αριθ. 3760 (9) 

Ανάθεση της διαχείρισης της ΟΛΥΜΠΙΑΚΗΣ ΑΕΡΟΠΟ¬ 
ΡΙΑΣ Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΗΝ, 

ΑΝΑΠΤΥΞΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 15 και 22 του Ν. 1558/1985 «Κυβέρνηση 
και Κυβερνητικά Όργανα» (Α/137). 

3. Του Π.Δ. 377/1996 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α7244). 

4. Του Ν. 2000/1991 «Για την αποκρατικοποίηση, α- 
πλούστευση των διαδικασιών εκκαθάρισης, ενισχύσεως 
των κανόνων ανταγωνισμού και άλλες διατάξεις» (ΦΕΚ 
206/Α'), όπως τροποποιήθηκε και ισχύει. 

5. Του Ν. 1892/1990 για τον «εκσυγχρονισμό και την α¬ 
νάπτυξη και άλλες διατάξεις» (ΦΕΚ 101/Α’). 

6. Του άρθρου 22 του Ν. 2503/1997 για τη «διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107/Α). 

7. Του άρθρου 27 του Ν. 2081/1992 (Α7154), με το οποίο 
προστέθηκε άρθρο 29Α στο Ν. 1558/1985 και το γεγονός 
ότι από την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

1. Την ανάθεση της διαχείρισης της ΟΛΥΜΠΙΑΚΗΣ ΑΕ¬ 


ΡΟΠΟΡΙΑΣ Α.Ε. «ΜαηβρθΓΠβηί ΟοηίΓ&οΐ) για συγκεκριμέ¬ 
νη χρονική περίοδο με τη διαδικασία του άρθρου 5 παρ. 
1 στ του Ν. 2000/1991. 

Η ανάθεση της διαχείρισης θα γίνει με δημόσιο διαγω¬ 
νισμό σύμφωνα με τους καθοριζόμενους από την παρού¬ 
σα απόφαση όρους κατά τις διατάξεις του άρθρου 6 παρ. 
3τουΝ. 2000/1991. 

2. Τη διενέργεια του διαγωνισμού με τη μεσολάβηση 
των χρηματοοικονομικών συμβούλων «ΕΘΝΙΚΗ ΤΡΑΠΕ¬ 
ΖΑ ΕΠΕΝΔΥΣΕΩΝ ΚΑΙ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 
(ΕΤΕΒΑ)» και «8Α10Μ0Ν ΒΒΟΤΗΕΒδ ΙΝΤΕΒΝΑΤΙΟΝΑΙ 
□ΜΙΤΕϋ (8ΑΙ.ΟΜΟΝ δΜΙΤΗ ΒΑΒΝΕΥ)», στα πλαίσια της 
σύμβασης παροχής υπηρεσιών διαμεσολάβησης που ε- 
γκρίθηκε από τη ΔΕΑ στη συνεδρίαση της 17.9.1998. 

3. Την εξουσιοδότηση των ανωτέρω χρηματοοικονομι¬ 
κών συμβούλων για την αναζήτηση κατάλληλου εξειδι- 
κευμένου διαχειριστή (Μαηαςθίτιβηί ΟοπΙιήοΙογ) που θα 
αναλάβει τη διαχείριση της ΟΛΥΜΠΙΑΚΗΣ ΑΕΡΟΠΟΡΙΑΣ 
Α.Ε. με σύμβαση (Μαηαςβηπθηί ΟοηίιτιοΙ) για ορισμένο 
χρονικό διάστημα, στα πλαίσια του προγράμματος εξυ¬ 
γίανσης της Εταιρείας και της διαδικασίας αναζήτησης 
κατάλληλων στρατηγικών συμμαχιών. 

4. Εγκρίνει τη διαδικασία που περιέχεται στην Εισήγηση 
για τη Διαδικασία Διαγωνισμού Ανάθεσης Διαχείρισης 
της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. και ειδικότερα τους 
όρους που περιέχονται στην Πρόσκληση Υποβολής Εκ¬ 
δήλωσης Ενδιαφέροντος, οι οποίοι τέθηκαν υπόψη της 
ΔΕΑ από τους προαναφερθέντες συμβούλους. 

5. Εξουσιοδοτείται ο Υπουργός Μεταφορών και Επικοι¬ 
νωνιών να προβεί σε κάθε κατά την κρίση του ενέργεια για 
την υλοποίηση της ως άνω απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιανουάριου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ Ο Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΐ.ςτ 
ΙΝΤΕΗΝΕΤ: ΙιοΙ.ςΓ 
8-Γηβϋ: ηνα$ @ ΜοΙ.ςΐΓ 


_ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

_Σολωμού 51 _ ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε, - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


4135 228 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ.Κ. 54100 (031) 423 956 

5225 713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 4135228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ, Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


(061) 6381 100 
(0651) 87215 

(0531)22 858 
(041) 597449 
(0661)89 127/89 120 


(081)396 223 


ΤΙΜΗ ΦΥΛΛΩΝ * Μέ ΧΡ ι 8 σελίδες 200 δρχ, 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Α , Λ 


Από 8 σελίδες και άνω προσαυξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


60.000 δρχ. 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













